पाएं अपने शहर की ताज़ा ख़बरें और फ्री ई-पेपरडाउनलोड करें
कोविड-19 मरीजों से अधिक रुपए वसूलने के मामले में जिला प्रशासन ने एंबुलेंस वैन के लिए किराया तय कर दिया है। सिटी में 2000 सीसी बीएलएस एंबुलेंस के पहले 15 किमी के लिए न्यूनतम 1200 रुपए निर्धारित किए गए हैं जबकि इससे आगे प्रति किलोमीटर 12 रुपए अतिरिक्त किराया देना हाेगा। इसी तरह 2000 सीसी से ऊपर की एंबुलेंस के लिए पहले 15 किमी के लिए न्यूनतम 1500 रुपए और अतिरिक्त यात्रा के लिए 15 रुपए प्रति किमी. चुकाना हाेगा। एडवांस कार्डियक लाइफ-सपोर्ट से लैस एंबुलेंस के लिए पहले 15 किमी. के लिए 2000 रुपए निर्धारित हैं, इसके आगे की यात्रा के लिए प्रति किमी 20 रुपए चुकाने हाेंगे। एम्बुलेंस शहर में एक कोविड-19 मरीज को 10 किमी तक दौड़ती है तो 1000 रुपए लिए जाएंगे। सिटी में 10 किमी के लिए एक एंबुलेंस 2000 सीसी से नीचे की एंबुलेंस के लिए 600 और 800 रुपए लिए जाएंगे।
एंबुलेंस के इंजन (सीसी) के हिसाब से तय किए रेट
डीसी घनश्याम थाेरी ने एंबुलेंस के लिए हेल्थ किट का सेट रखने का निर्देश भी दिए हैं, जिसमें फेस मास्क, दस्ताने और पीपीई किट की उपलब्धता भी शामिल है। वेंटिलेटर-एंबुलेंस में पैरामेडिकल भेजने के 1500 रुपए और ऑक्सीजन गैस के लिए अतिरिक्त शुल्क नहीं लिया जाएगा, ऑक्सीजन प्लांट मालिकों को प्राथमिकता के आधार पर उचित कीमतों पर एंबुलेंस में ऑक्सीजन सिलेंडर भरने के लिए निर्देशित किया है। डीसी ने कहा कि उन लोगों के खिलाफ कड़ी कार्रवाई की जाएगी। एंबुलेंस के लिए कंट्रोल रूम नंबर 0181-2224417, 5073123 पर संपर्क कर सकता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva zho_Hant eng_Latn